钦定古今图书集成/历象汇编/庶征典/第174卷 > 《管窥辑要》 > 晋
## 钦定古今图书集成/历象汇编/庶征典/第174卷 > 《管窥辑要》 > 晋

### 怀帝永嘉 年寿春豕生两头

按《晋书怀帝本纪》，不载。　按《五行志》，“永嘉中，寿春城
内有豕，生两头而不活，周馥取而观之。时识者云：‘豕，
北方畜两头者，无上也；生而死，不遂也。天戒若曰，勿
生专利之谋，将自致倾覆也’。”周馥不寤，遂欲迎天子，
令诸侯，俄为元帝所败，是其应也。石勒亦寻渡淮，百
姓死者十有其九

### 元帝建武元年豕生八足

按《晋书元帝本纪》，不载。　按《五行志》，“建武元年。有豕
生八足。”此听不聪之罚。又所任邪也。是后有刘隗之
变。

### 成帝咸和六年豕生子人面

按《晋书成帝本纪》，不载。　按《五行志》，咸和六年六月，
钱塘人家猳豕产两子，而皆人面，其身犹豕。京房《易
妖》曰：“豕生人头豕身者，危且乱。”今此猳豕而产，异之
甚者也。

### 孝武帝太元十年有豕双身

按《晋书。孝武帝本纪》。不载。　按《五行志》。“太元十年四
月，京都有豚。一头二脊八足。”

太元十三年，豕子八足。

按《晋书。孝武帝本纪》。不载。　按《五行志》。十三年。“京都
人家豕产子。一头二身八足。”并与建武同妖也。是后
宰相沉酗。不恤朝政。近习用事。渐乱国纲。至于大坏
也。